Diari Oficial de la Generalitat Valenciana


Sumari del DOGV 7356, del 09-09-2014 (2014/8076)

RESOLUCIÓ de 3 de setembre de 2014, de la Conselleria d'Educació, Cultura i Esport, per la qual s'autoritza el centre docent britànic a Espanya de nova creació denominat Altea International School, a Altea.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7356

Data del DOGV
:   09-09-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/8076


Data del document
:   03-09-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 3 de setembre de 2014, de la Conselleria d'Educació, Cultura i Esport, per la qual s'autoritza el centre docent britànic a Espanya de nova creació denominat Altea International School, a Altea. [2014/8076]  
L'expedient ha sigut iniciat pel representant de l'Associació Altea International School, en sol·licitud d'autorització per a l'obertura i el funcionament d'un centre docent britànic de nova creació, per a alumnat espanyol i estranger, denominat Altea International School, a Altea.  
  
En l'expedient consta el corresponent certificat expedit per la representació diplomàtica britànica acreditada a Espanya, British Council, amb validesa fins al desembre de 2014, en el qual es constata el compliment dels requisits del país d'origen per a l'autorització temporal, per a impartir des del curs de Year 7 (d'onze a dotze anys) fins a Year 9 (de tretze a catorze anys) del currículum nacional d'Anglaterra i País de Gal·les, amb capacitat per a 40 escolars.  
Vistos la proposta de la direcció territorial competent en matèria educativa i els informes favorables de la unitat tècnica i de la Inspecció Educativa, pel que fa al compliment, respectivament, del que disposen els articles 5, 6 i 11 i 12 del Reial Decret 806/1993, de 28 de maig.  
  
Vistos la Llei Orgànica 8/1985, de 3 de juliol, Reguladora del Dret a l'Educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la Millora de la Qualitat Educativa (BOE 10.12.2013); el Reial Decret 806/1993, de 28 de maig, sobre règim de centres estrangers a Espanya (BOE 23.06.1993), i la resta de legislació aplicable.  
Vista la proposta del director general de Centres i Persones Docent, de data 25 d'agost de 2014, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Autoritzar l'obertura i el funcionament del centre docent estranger, en els termes i condicions que a continuació s'especifiquen.  
  
Codi: 73831131.  
Denominació genèrica del centre: centre privat estranger.  
Denominació específica del centre: Altea International School.  
Titular: Associació Altea International School.  
Domicili: camí de l'Institut, s/n.  
Localitat: Altea (03330).  
Província: Alacant.  
Ensenyances que s'autoritzen i capacitat: s'autoritza la impartició del currículum nacional d'Anglaterra i País de Gal·les, amb caràcter temporal, fins al desembre de 2014, des del curs Year 7 (d'onze a dotze anys) fins al curs de Year 9 (tretze a catorze anys), per a un màxim de 40 escolars.  
Alumnat autoritzat: espanyol i estranger.  
  
Segon  
El centre haurà d'impartir en els cursos equivalents a les ensenyances obligatòries del sistema educatiu espanyol el currículum de Llengua i Cultura Espanyola, així com el de la llengua pròpia de la Comunitat Valenciana, establit per l'Administració educativa, d'acord amb el que disposen l'article 11 i la disposició transitòria segona del Reial Decret 806/1993.  
  
Tercer  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària, segons el que establix l'article 8 del Reial Decret 806/1993.  
  
Quart  
Esta orde donarà lloc a les corresponents inscripcions en el Registre de Centres Docents de la Comunitat Valenciana.  
  
Quint  
Esta resolució tindrà efectes des de la data en què es dicta.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), contra este acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
  
València, 3 de setembre de 2014.- La consellera d'Educació, Cultura i Esport: María José Catalá Verdet.